  Майя Бывальцева Истори тодосъя докторлы, профессорлы Кузьма Куликовлы «Удмурт Элькунлэн дано кунмуртэз» дано ним сётӥзы. 17-тӥ толсуре Вань удмуртъёслэн XIV ӧтчамазы Удмуртилэн тӧроез Александр Бречалов солы данъян пусэз но лентаез сётӥз. Кузьма Иванович Куликов вордскиз но будӥз Алнаш ёросысь Актэмыр гуртын. 1978-2007 аръёсы Россиысь тодосъя академилэн Урал ёзэтысьтыз Историяя, кылъя но литературая удмурт институтэн кивалтӥз. 300-лэсь трос тодосъя ужъёс гожтӥз, со пӧлын 30-лэсь ятыр книгаос, кудъёсыз пӧлын тодосъя монографиос, научно-популярной книгаос, дышетонъя но методикая пособиос, фотоальбомъёс.  Со сяна, удмурт кылэз, лулчеберетэз, сям-йылолъёсты утён но азинтон удысын бадӟым уж нуэмзы понна Удмуртилэн тӧроезлэсь таукаронъёсын «Удмурт Кенешлэн» Грак ёросысь ёзэтэзлэсь тӧрозэ Александр Аблаевез, Алнаш ёросысь ёзэтэзлэсь тӧрозэ Галина Павловаез, Шаркан ёросысь ёзэтэзлэсь тӧрозэ Елена Перевозчиковаез, Киров улосвылысь Ватка удмуртъёслэн йӧскалык центрзылэн кивалтӥсезлэсь воштӥсьсэ, «Чипчирган» калык ансамбльлэсь хормейстерзэ Надежда Исаеваез пусйизы.  Тодэ вайытом, ивортодэтъя «Удмуртия» агентство ӧтчамлэн пленарной кенешонысьтыз меӵак возьматон нуэ.  Тегъёс: Мерлык Ижкар Удмуртия УдмуртКенеш данъетъёс АлександрБречалов 100ар  